Fem millioner for Islamovic

Skrevet av Thomas Myren, 7. januar 2020, 23:11 Prislappen på Dino Islamovic er avslørt.



- Skal lage mål og bidra til at laget vinner (30.12.19)



Ifølge Fotbolldirekt betalte Rosenborg fem millioner svenske kroner til Östersund, det vil si 4,7 millioner norske kroner, for den nye spissen.



Tidligere i desember fikk Norrköping godkjent et bud på 3,1 millioner kroner, men Islamovic avslo sjøl kontraktstilbudet derfra. Östersund øynet deretter muligheten til å jekke prisen da RBK kom på banen.



I fjor sommer skal prislappen ha vært sju til åtte millioner kroner.



Formasjonstreningene i Qatar tyder forresten på at Dino Islamovic landslagsdebuterer fra start mot Moldova på torsdag. Sverige møter deretter Kosovo på søndag, før Islamovic slår følge med Rosenborg til treningsleir i Marbella.

Utskriftsvennlig versjon | Diskutér «Fem millioner for Islamovic» i forumet! nyheter forum



ANNONSE SITATET